**Telki Község**

**Jegyzője**

**Előterjesztés**

**Az előterjesztés mellékletei**: --

**Az előterjesztést tárgyalja**: ------

**Az előterjesztés elfogadása**: egyszerű többségű szavazatot igényel.

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény ( továbbiakban: Eüsztv.) 108. § (1) bekezdése alapján a helyi önkormányzatok 2018. január l-jétől kötelesek az ügyek elektronikus intézését a törvényben foglaltak szerint biztosítani.

Az Eüsztv. 1. § 17. pont b-c) pontjai alapján elektronikus ügyintézést biztosító szerv egyebek mellett a helyi önkormányzat, továbbá a törvény vagy kormányrendelet által közigazgatási hatósági jogkör gyakorlására feljogosított egyéb jogalanyok.

Az Eüsztv 8. § (3) bekezdése alapján az elektronikus ügyintézés lehetősége csak annyiban korlátozható, ha az eljárás során az ügyfél személyes jelenléte vagy valamely okirat másként nem pótolható benyújtása elengedhetetlen, azonban ebben az esetben is csak törvény, eredeti jogalkotói hatáskörben megalkotott kormányrendelet korlátozhatja az elektronikus ügyintézés lehetősége.

Az elektronikusan végezhető közigazgatási hatósági eljárási cselekményekről szóló 51/2005. (X. 21.) önkormányzati rendelet a törvénnyel ellentétes rendelkezéseket tartalmaz, ezért 2018. január l-jével hatályon kívül kell helyezni.

Telki, 2018. február 8.

dr. Lack Mónika

jegyző

**Telki község Önkormányzata**

**Képviselő-testületének**

**…/2017. (….) önkormányzati rendelete**

**az önkormányzati hatósági ügyekben gyakorolható elektronikus kapcsolattartásról szóló 19/2009 (XII.17.) önkormányzati rendelet hatályon kívül helyezéséről**

Telki község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

(1) Hatályát veszti Telki község Önkormányzata Képviselő-testületének az önkormányzati hatósági ügyekben gyakorolható elektronikus kapcsolattartásról szóló 5/2005 (XI.21.) önkormányzati rendelete.

2. § (1) Ez a rendelet a kihirdetését követő napon lép hatályba, és a hatályba lépését követő

Deltai Károly dr. Lack Mónika

polgármester jegyző

**Előzetes hatásvizsgálat**

1. A tervezett jogszabály társadalmi, gazdasági, költségvetési hatása: A rendeletben foglaltak végrehajtásának közvetlen társadalmi, gazdasági, költségvetési hatása nincs.

2. Környezeti és egészségi következményei:

3 A rendeletben foglaltak végrehajtásának környezetre, továbbá egészségre gyakorolt hatása nincs.

3. Adminisztratív terheket befolyásoló hatások: A rendeletben foglaltak végrehajtásának közvetlen adminisztratív hatása nincs.

4. A jogszabály megalkotásának szükségessége, a jogalkotás elmaradásának várható következményei: Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 8. § (3) bekezdése alapján „Törvény, eredeti jogalkotói hatáskörben megalkotott kormányrendelet az elektronikus ügyintézés lehetőségét csak annyiban korlátozhatja, ha az eljárás során az ügyfél személyes jelenléte vagy valamely okiratok másként nem pótolható benyújtása elengedhetetlen.” Erre tekintettel ezen önkormányzati hatósági ügyekben gyakorolható elektronikus kapcsolattartás tárgyköre önkormányzati rendeletben nem korlátozható.

5. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges személyi, szervezeti, tárgyi és pénzügyi feltételek rendelkezésre állnak